**Kućni red**

Član 27.

**(Ulazak učenika u učionicu)**

1. Na znak za početak nastave učenici su obavezni biti pred vratima učionice i bez galame, guranja i sl. čekati predmetnog nastavnika.
2. U kabinet učenici ulaze zajedno sa nastavnikom.
3. Učenik može svoje mjesto u učionici rada promijeniti samo uz dopuštenje razrednika, odnosno predmetnog nastavnika.

Član 14.

**(Zabranjeno postupanje)**

1. U školskom prostoru zabranjeno je:

* Pušenje,
* nošenje oružja,
* drsko ponašanje prema nastavniku, radniku Škole, drugom učeniku ili stranci nazočnoj u Školi,
* pisanje po zidovima i inventaru Škole,
* bacanje izvan koševa za otpatke papira, žvakačih guma i sl.,
* neprimjereno ponašanje nastavnog i ostalnog osoblja Škole prema učenicima,
* izazivanje sukoba među učenicima, oštećivanje ili otuđivanje školske imovine ili imovine učenika ili zaposlenika Škole,
* brisanje ili upisivanje ocjena ili drugih sadržaja u odjeljensku knjigu ili neovlašteno upisivanje, dopisivanje ili šaranje u službenim dokumentima Škole,
* unošenje i konzumiranje alkohola i narkotika,
* unošenje sredstava, opeme i uređaja koji mogu izazvati požar, eksploziju ili bilo kakvu neugodu ili opasnost za učenike ili radnike Škole,
* igra igara na sreću i sve vrste kartanja.

Član 15.

**(Zabrana ulaska stranih osoba)**

1. Učenici ne smiju bez odobrenja Direktora dovoditi u Školu strane osobe.

Član 24.

**(Obaveza učenika)**

1. Učenik je dužan:

* kulturno se ponašati za vrijeme boravka u Školi i izvan nje,
* dati prednost prolaza nastavnicima, ostalim zaposlenicima Škole odnosno strankama u posjetu Školi,
* održati čistim i urednim prostore Škole,
* dolaziti uredan i primjerno odjeven u Školu,
* mirno pričekati pred učionicom da predmetni nastavnik otključa učionicu, sjesti na svoje mjesto i pripremiti se za rad
* u slučaju kašnjenja predmetnog nastavnika javiti se dežurnom nastavniku, pomoćniku direktora ili direktoru,
* uljudno, bez ispoljavanja neraspoloženja, odnositi se prema drugim učenicima, nastavnicima i drugim zaposlenicima Škole.

Član 44.

**(Kodeks oblačenja)**

1. U školu su učenici i zaposlenici dužni dolaziti čisti, uredni i primjereno odjeveni.
2. U školu ne mogu dolaziti zaposlenice i učenice:
3. golih leđa, ramena, poprsja i stomaka,
4. u prozirnoj i preuskoj odjeći,
5. suknji ili haljini dužine iznad koljena,
6. hlačama koje su neprimjerene dužine ( kratke ili tzv. bermude), preuske ili providne,
7. upadljivog nakita i upadljive šminke,
8. sa tetovažom i piercingom na vidljivom mjestu,
9. neurednom kosom.
10. U školu ne mogu dolaziti zaposlenici i učenici:
11. U hlačama neprimjerene dužine ( kratke hlače, tzv. Bermude ili hlače iznad gležnja, a ispod koljena ),
12. sa tetovažom ili pirsingom na vidljivom mjestu,
13. neurednom i neoblikovanom bradom te neurednom kosom,
14. sa kapom sjediti na času.
15. Sa navedeno odredbom o kodeksu oblačenja u Školi razrednici su dužni upoznati roditelje na roditeljskim sastancima kako bi i oni prilikom dolaska u školu uskladili svoju odjeću prema istoj.

VIII POSTUPANJE PREMA IMOVINI ŠKOLE I NADOKNADA MATERIJALNE ŠTETE

Član 45.

**(Briga o imovini škole)**

1. Dužnost zaposlenika, učenika i drugih osoba koje borave u Školi je staranje o imovini Škole prema načelu pažljivog domaćina.

Član 46.

**(Odgovornost za štetu na imovini škole)**

1. Učenici su odgovorni za štetu koju učine na imovini Škole prema općim aktima Škole i propisima obligacionog prava.

Član 47.

**(Nadoknada za učinjenu štetu)**

1. Učenik koji namjerno ili iz krajnje nepažnje prouzrokuje materijalnu štetu Školi dužan je da je nadoknadi.
2. Ako štetu prouzrokuje više učenika, svaki učenik je odgovoran za dio štete koju je prouzrokovao.
3. Ako se ne može pouzdano utvrditi pojedinačno učešće svakog učenika u šteti, smatra se da su svi učenici podjednako odgovorni za štetu i nadoknađuju je solidarno.

Član 48.

**(Postupak za utvrđivanje štete)**

1. Nakon što primjeti ili sazna da je nanesena određena šteta razrednik je dužan u razredu pokušati doznati ko je počinio štetu. Učenik koji je odgovoran za nastanak štete u skladu sa odredbama Pravilima Škole o nadoknadi materijalne štete istu će i nadoknaditi.